Alegzandra/wili-2018-roplus huggingface dataset:
Dei tidlegaste spora etter busetnadar i området går tilbake til 800 fvt. Her var lett tilgang til jernmalm og ein vadestad i elva Meurthe, noko som sannsynlegvis var årsaka til at folk busette seg her. Ein liten festningsby kalla Nanciacum (Nancy) vart bygd av hertug Gérard rundt 1050.

Eit intensivt og planmessig publiseringsarbeid tok til umiddelbart etter den formelle godkjenninga. I perioden 1939-1949 arbeidde det ca. 300 spesialistar ved INS.

Stjertmeis er ein stand- og streiffugl, men somme år med ujamne mellomrom kjem det invasjonar frå aust. Dette kan hende i alle delar av landet. Hekkebestanden i Noreg varierer mellom 5000 og 20000 par. Stjertmeisa et mest insekt heile året. Om vinteren streifar stjertmeis rundt i små flokkar som oftast er sett saman av eit par foreldrefuglar og avkomet deira frå siste hekkesesong. Tidleg på våren, ofte i mars, vert flokkane splitta opp i par. Det vert utveksla individ mellom vinterflokkane, helst ved at unge hoer flyttar over i andre flokkar.

Ramenskoje (russisk Ра́менское) er ein by i Moskva oblast i Russland med om lag 80 000 innbyggjarar (2008). Byen ligg 46 km søraust for Moskva.

Boka Søndmørsk Grammatik eller kortfattet Underretning om Bygdemaalet paa Søndmør er Ivar Aasen sin grammatikk over sunnmørsmålet som han skreiv og gav ut i løpet av nokre få månader våren 1851.

Vest-Tyskland sitt vinnarlag bestod av: Toni Turek, Werner Kohlmeyer, Horst Eckel, Josef Posipal, Karl Mai, Werner Liebrich, Helmut Rahn, Max Morlock, Ottmar Walter, Fritz Walter og Hans Schäfer.

Enare (finsk Inari, svensk Enare, nordsamisk Anár, enaresamisk Aanaar og skoltesamisk Aanar) er ein kommune i Finland, i Lapplands län. Kommunen sitt innbyggjartal er 6 799 og flatevidda er 17 321 kvadratkilometer, av dei er 2 148,5 kvadratkilometer vatn. Breddegraden er 69°N, 28°Ø.

Ragarock er rock eller pop med ein kraftig indisk påverknad, anten i oppbygginga, klangfargen eller i bruk av instrument som sitar og tabla. I nyare tid har musikkforskarar òg inkludert britisk rockemusikk frå 1960- og 1970-åra som nyttar sørasiatiske musikkelement og instrument som ein del av ragarocken.

Kjellevold hadde styreverv i Vestlandske Salgslag og Bergensmeieriet og mottok heidersteiknet til Norsk Kommuneforbund samt Kongens fortenestmedalje i 1964.

Ved å fullføra enten ein kortkampanje eller ein langkampanje kan spelaren velja mellom alle dei 17 spelbare nasjonane før han startar ein ny kampanje:

Utviklinga av byen auka i takt med tekstilindustrien og garveria i byen, og etter kvart kjemisk- og verkstadsindustri frå midten av 1700-talet. Mulhouse var derfor nært knytt til Louisiana i USA og Levanten, der han fekk importert bomull frå .
Mezzogiorno er eit område i Italia som består av Basilicata, Campania, Calabria, Apulia og Sicilia, som ligg i Sør-Italia, og Molise og Abruzzo, som ligg sentralt i Italia. Stundom vert òg Sardinia og den sørlege halvdelen av Lazio rekna med i Mezzogiorno. Italienarane snakkar ofte om Sør-Italia som Il Meridione (syden) og uttrykka Meridione og Mezzogiorno vert ofte nytta om ein annan, sjølv om ordet Meridione har færre kulturelle og politiske assosiasjonar. Istituto Nazionale di Statistica (ISTAT) nyttar i dag uttrykket Italia Meridionale i staden for Mezzogiorno. ISTAT tar ikkje med Sicilia, Sardinia og det sørlege Lazio i deira definisjon av «Italia Meridionale».

Rogozen Island (bulgarsk остров Рогозен, Ostrov Rogozen) er ei høg øy utanfor nordkysten av Robert Island i Sør-Shetlandsøyane som ligg 470 meter sør-sørvest for Heywood Island og 920 meter nord-nordaust for Cornwall Island. Ho strekkjer seg 760 meter frå aust til vest og er 260 meter brei. Surface area 16 hektar.

Journey vart valt som årets beste spel i 2012 og fekk fleire andre prisar frå IGN og GameSpot. Lydsporte til spelet vart nominert for Grammy-prisen for «Best Score Soundtrack for Visual Media» i 2013, og vart dermed det første dataspelet-lydsporet som har vore nominert i den kategorien, men plata vann ikkje. I tillegg vart spelet nominert i kategoriane for beste spelmusikk og beste grafikk hos IGN, og vart kåra til beste PlayStation Network-spel av GameSpot.

Knut Wigert var initiativtakaren til skipinga av Ibsenmuseet. I 1989 gjekk han opp i Arbiensgate der det den gongen var kontor og leigde eit par rom der. Men seinare fekk han leigd heile leilegheita til kr 15 000 i månaden. Saman med den andre kona si Vera Dietrichson gjekk han i gang og skaffa midlar til restaurering av leilegheita. For å skaffe pengar, laga dei ein intimscene der dei spelte Byggmester Solness, Hedda Gabler og 5. akt av Peer Gynt til stor publikumsoppslutning. Leilegheita vart delvis tilbakeført slik han var på Ibsens tid, og i 1994 vart han formelt overlevert til Norsk Folkemuseum som ivaretok den daglege drifta.

«Sit with the Guru» (1968), «Black Butter» (1968), «Nightmare of Percussion» (1968), «They Saw the Fat One Coming» (1968), «An Angry Young Man» (1968) av Strawberry Alarm Clock.

I åra frå 1984 til -88 var Sagli i tetsjiktet i Noreg både i lengdehopp og på sprintdistansane 100 m og 200 m. Han vart norsk meister på 200 m i 1984 med personleg rekord 21,40 sekundar. Den 14. juli same sesongen persa han med 7,73 m i lengde i Grimstad, ein personleg rekord han var nær ved å forbetre både i 1985 med 7,72 m, og i 1986 då han atter vart målt til 7,73 m, under eit stemne i Avila. Under NM 1985 i Bærum vann han både 100 m, 200 m og lengdetevlinga, i lengde hoppa han heile 7,90 m i kraftig medvind, men vart tildelt kongepokalen for prestasjonen.

Skykoplingsprosessar er ei kopling mellom skyer og overflatetemperaturen der ei endring av temperaturen på overflata fører til ei endring i skyene, som igjen kan enten forsterke eller minske den opphavlege temperaturendringa.
Hercules Dome er ein stor isdekt kuppel mellom Thiel Mountains og Horlick Mountains i Antarktis. Kuppelen vart først kartlagt av United States Geological Survey frå flyfotografi teken av U.S. Navy 1959–60. Han vart vidare skissert av Scott Polar Research Institute – National Science Foundation – Technical Universitetet i Denmark sitt radioekkolydprosjekt frå lufta i 1967–79, og kalla opp etter Lockheed LC-130 Hercules-flyet som vart nytta på desse flyturane frå 1969.

Denne artikkelen inneheld stoff som er offentleg eige frå United States Geological Survey-artikkelen «Klimov Bluff» (innhald frå Geographic Names Information System).

Wulff skal delta med singelen «Sing» i den andre semifinalen i Melodi Grand Prix 2014, den norske uttakinga til Eurovision Song Contest 2014 i København i Danmark. Songen er skriven av Christer Wulff, og vil verte framførd på engelsk av Wulff og Oda Kvingedal Larsen, under namnet Oda og Wulff.

Denne artikkelen inneheld stoff som er offentleg eige frå United States Geological Survey-artikkelen «Forster randis» (innhald frå Geographic Names Information System).

Bastards omhandlar Waits sin meir eksperimentelle musikkstil og opnar med ein versjon av Bertolt Brecht sitt dikt «What Keeps Mankind Alive?» (musikk av Kurt Weill) og held fram med «Children's Story», som er eit uttdrag av skodespelet Woyzeck av Georg Büchner, som òg var grunnlaget for Waits-albumet Blood Money. Plata inneheld òg andre dikt som er Waits har sett musikk til, som eit Charles Bukowski-dikt om opplysing («Nirvana») og to songar «Home I'll Never Be» og «On the Road» med tekst av Jack Kerouac.

I 1697 tilbaud Ludvig XIV han den polske krona, og etter å ha muta Abbé de Polignac vart han vald. 27. juni 1697 vart han formelt erklært konge av Polen av kardinal Radziejowski. Conti reiste heller motvillig til det nye kongedømet sitt og då han nådde Danzig, hadde rivalen hans August II, kurfyrsten av Sachsen, alt teke over den polsk krona. Conti vende attende til Frankrike, der han vart teken imot av Ludvig. Etter at den franske armeen hadde mislukkast i dei tidlege åra av den spanske arvefølgjekrigen måtte Ludvig setje Conti, til å kommandere soldatane i Italia.

Lahti er kjend som skisportsmetropol, for Lahtispelen, fi. Salpausselän kisat, etter moreneryggen Salpausselkä, som går gjennom Lahti, og som gjev opphav til eit kupert løypeterreng og åsar nok til å bygge store hoppbakkar.

Modau er ei elv sør i Hessen i Tyskland, og ei av sideelvane til Rhinen frå høgre med ei lengd på 30 km. Ho har sitt utspring i Odenwald ved Neunkircher Höhe, og renn nordover gjennom fleire landsbyar i kommunen Modautal, og så gjennom Ober-Ramstadt og vidare vestover til Stockstadt. Her renn Modau langs ytterkanten av naturreservatet Kühkopf-Knoblochsaue, der ho munnar ut i Rhinen.
Séraphine er ein 125 minutt lang fransk-belgisk spelefilm som hadde premiere i 2008 og skildrar ein bolk av livet til den franske sjølvlærde og vidgjetne kunstmålaren Séraphine Louis. Filmen tek for seg tida frå 1912, då den 48 år gamle Séraphine Loui, etter å ha måla kunstverka sine i løynd, vart kjend med den tyske kunstsamlaren og kunsthandlaren Wilhelm Uhde og fekk kunsten si synt fram offentleg og lagt fram for sal, fram til ho braut saman og vart lagt inn på psykiatrisk sjukehus i 1932, og heilt slutta å måle.

Byen vart grunnlagt i 1772 og fekk bystatus i 1917. Han er ein av kolgruvebyene i Irkutsk-kolbekkenet. Byen har òg ein stor industri. Den transsibirske jernbanen går gjennom byen.

Jean II Makoun (fødd 29. mai 1983 i Yaoundé) er ein kamerunsk fotballspelar som spelar på midtbanen for Olympiakos i den greske toppdivisjonen, på lån frå Aston Villa i engelsk Premier League, og for det kamerunske landslaget. Han debuterte for A-landslaget 7. september 2003 i ein kamp mot det tyske klubblaget Eintracht Trier.

I 1887 grunnla ei gruppe frå den første Aliyah frå Bessarabia ein moshava, som dei kalla Qastina, etter den nærliggande arabiske landsbyen med same namn. Sjølv om dei fekk støtte frå baron Edmond de Rothschild, gjekk det dårleg med moshaven, fordi han mangla vatn, og låg eit stykke unna dei andre jødiske busetnadane. Han vart angripen av dei kringliggande arabiske landsbybuarane og forholdet mellom innbyggajarane og administrasjonen til baronen var dårleg. Landsbyen vart nesten fråflytta, men i 1896, kjøpte Hovevei Zion i Odessa landområdet og nye nybyggjarar kom til. Qastina vart Be'er Tuvia - ei tilpassing av det arabiske namnet på staden, Bir Ta'abya. I 1910 var kolonien igjen i ferd med å kollapse økonomisk og nokre medlemmar gjekk til Jewish National Fund med eit forslag om at dei kunne kjøpe landet og husa. JNF gjekk med på det, men ei usemje med Hovevei Zion gjorde at dette aldri skjedde. I staden kompenserte JNF bøndene som drog frå Be'er Tuvia og i 1913 kjøpte bønder frå Hulda for å erstatte dei. I løpet av kort tid hadde situasjonen i kolonien betra seg mykje.

Ein ga‘já eller gangjá (hebr. גַּעְיָא [ga‘jā]) er ein sjevá som er markert som trykksterk med eit meteg-teikn. I den sefardiske tradisjonen i Vest-Europa blir sjeváen uttala som [a] når han står som ga‘já. I nokre tradisjonar kan omgrepet ga‘já bli bruka om alle metagím som ikkje fungerer som siste hovudaksent i verset.

Viken er i tillegg medlem av Nord-Trøndelag Høgres arbeidsutval. Han har tidlegare vore medlem av fylkeslandbruksstyret, derav tolv år som leiar. Han har også vore leiar av Verran Sparebanks forstanderskap, leiar av Mosvik Bondelag og leiar av eldreutvalet til Nasjonalforeningen for folkehelsen i Nord-Trøndelag.

Årets nordmann er ein pris som sidan 2007 har vore delt ut av vekemagasinet Ny Tid. Prisen blir gjeven til ein borgar som har utmerkt seg innanfor Ny Tid si globalt orienterte verd.

NRK Hordaland er NRK sitt distriktskontor i Hordaland fylke. Hovudkontoret ligg på Minde i Bergen. NRK Hordaland har 120 tilsette innan fjernsyn, radio og internett og er det største distriktskontoret til NRK.
Budnick Hill er ein liten, rund ås på sørsida av Newcomb Bay på Budd Coast. Åsen ligg mellom Crane Cove og Geoffrey Bay og er knytt via ei smal landstripe i nord til Bailey Peninsula. Han vart først kartlagd frå U.S. Navy Operasjon Highjump flyfoto i 1946–47, og vart namngjeven av Australian Antarctic Names and Medals Committee etter K. Budnick, ein landmålar i Australian National Antarctic Research Expeditions i 1964 ved Wilkes-stasjonen, som sette opp ein trigonometrisk stasjon på åsen.

Apollonía (gresk Απολλωνία) er ein tidlegare kommune i periferieininga Thessaloníki i periferien Sentral-Makedonía i Hellas. Apollonía inngår frå 2011 som ei kommunaleining i kommunen Vólvi.

Songen vart skriven og produsert av Holland–Dozier–Holland og handlar om ei kvinne som hyllar kjærasten sin for å elske ho etter at ho «såra hjartet hans og gjorde han trist» og i staden for å såre ho attende sa at han elska ho.

Institut Narodov Severa (Instuttet for dei nordlege folka, INS) var eit forskingsinstitutt basert i Leningrad, som hadde som oppgåve å arbeide med spørsmål knytt til dei såkalla nordlege folka i Sovjetunionen. Eit sentralt namn var V.G. Bogoraz-Tan.

Denne artikkelen inneheld stoff som er offentleg eige frå United States Geological Survey-artikkelen «Grinder Rock» (innhald frå Geographic Names Information System).

«All My Loving» er ein song av The Beatles, skrive av Paul McCartney, men tilskrive Lennon/McCartney, frå albumet deira With the Beatles frå 1963.

Avisas til tider stormfulle soge er skildra i både skjønnlitteratur og erindringslitteratur av mellom andre forfattarane Klaus Rifbjerg og Lasse Ellegaard.

Produsenten og forfattarane av fimmanuskriptet vart dømd for plagiat av Tribunal de grande instance de Paris 26. november 2010 etter krav frå Alain Vircondelet, som hadde gjeve ut ein biografi om Séraphine Loui med tittelen Séraphine de Senlis.

Dette svært sosiale fuglar som vanlegvis lever i store flokkar, og er først og fremst dagaktive. Naturlege fiendar, særleg for ungar, er måsar og fjellrevar.

Fiskernes Venstre var eit politisk parti som stilte til val i landkrinsane i Vest-Agder ved stortingsvalet 1936. Partiet fekk 0,9 % av røystene der, og vart dermed ikkje representert på Stortinget.

Tsjernobyl (russisk Чернобыль) eller Tsjornobyl (ukrainsk Чорнобиль) er ein forlatt by i den avgrensa Tsjernobylsonen nord i Kiev oblast i Ukraina, nær grensa til Kviterussland. Byen var tidlegare det administrative senteret i Tsjernobyl rajon frå 1932.
Hovudgatene i byen er ordna i eit nettverk kring The Square, ein sju hektar stor park med plenar, tre, sjøar, fontener og hagar i sentrum av byen. Denne parken inneheld byen sitt krigsminnesmerke, eit minnesmerke om Te Peeti Te Awe Awe, høvdingen i Rangitāne iwien, som medverka til salet av Palmerston North district til staten i 1865 , og eit klokketårn der den illuminerte krossen vart øydelagd i ein storm i første halvdel av 2006. Skaden på krossen, som gjorde at han måtte fjernast, skapte ein diskusjon om det var høveleg med eit kristent symbol midt i ein by der innbyggjarane hadde så mange andre kulturelle og religiøse bakgrunnar. Māorinamnet på the Square er Te Marae o Hine. Te Peeti Te Awe Awe var eit av medlemmene i ei māorigruppe som kring 1878 kom saman for å gje eit māorinamn på The Square. Tydinga av namnet er Plassen til Fredens dotter, valt i von om at alle menneske og alle rasar skulle leva saman i varig fred.

Verket er blitt omsett til fleire språk, mellom anna dansk og norsk, som Et julekvad, En julesang i prosa og En julefortelling. Det er også sett opp som skodespel og filmar.

Sagt med andre ord er det ein førekomst av eit mineral som inneheld så mykje av eit metallisk grunnstoff at det er økonomisk og teknisk mogleg å produsere metall av det.

Denne artikkelen inneheld stoff som er offentleg eige frå United States Geological Survey-artikkelen «Foster Peninsula» (innhald frå Geographic Names Information System).

Denne artikkelen inneheld stoff som er offentleg eige frå United States Geological Survey-artikkelen «Store Svarthorn Peak» (innhald frå Geographic Names Information System).

Frå 1. januar 2002 blei avdelingane i det opphavlege gamle departementet flytta til Utdannings- og forskingsdepartementet då kyrkjesaker frå same dato blei flytta til det nyoppretta Kultur- og kyrkjedepartementet.

Flyplassen er i dei seinare åra blitt utvida og asfaltert, og vert òg brukt av privatjetfly i tillegg til småfly og seglfly. Rullebanen er 1000 x 18 m og ligg 559 m.o.h (1834 ft). Baneretningen er 07/25. Det er fleire oppstillingsplassar for fly. Flydrivstoff (AVGAS 100LL og Jet A-1) er tilgjengeleg. Bakkestasjonen er open ved ervervsmessig flyging og ved IFR-flyging. Det kan vere stor aktivitet med seglfly og fallskjermhopping, spesielt i helgene. Frekvens 122.95 MHz vert brukt for kommunikasjon.

Under første verdskrigen vart landsbyen okkuper tog i den påfølgjande borgarkrigen kjempa bolsjevikar og ukrainarar om Tsjernobyl. I den polsk-sovjetiske krigen 1919–20 vart han ført teken av den polske armeen og så av kavaleriet i den raude armeen. Frå 1921 var han ein del av Ukrainske SSR.

I 1802 erobra Nejdi-styrkar både Mekka og Jidda frå osmanarane. Då sharif Ghalib Efendi informerte sultan Mahmud II om dette, gav sultanen den egyptiske statthaldaren Muhammad Ali Pasha om å ta attende byen. Muhammed Ali klarte å ta byen i slaget ved Jidda i 1813.

I 1895 vart Wilde dømt til to års tukthus for homoseksualitet, og vart utfrosen av den engelske sosieteten. Straks etter soninga drog han til Frankrike, og vende aldri tilbake til England. I Paris skreiv han Balladen om Reading fengsel, som skildrar tida i fengsel.
Andre arkeologiske undersøkingar har synt at området tidlegare var busett av folk i steinalderen, då ein fann nokre thamudskifter i Wadi Briman (وادي بريمان), vest for byen, og Wadi Boweb (وادي بويب), nordvest for byen. Byen Jidda var ei viktig hamn for den nabateiske røykjelseshandelen. Den eldste mashrabiya som er funnen i Jidda er datert attende til før-islamsk tid.

Etter rabbanittisk halakhá er kvar den som er fødd av ei jødisk mor eller som har konvertert til jødedommen i samsvar med jødisk lov rekna som jøde. I karaittisk halakhá, blant samaritanarar og enkelte jødiske grupper som inntil nyleg ikkje hadde del i den talmudiske tradisjonen reknar ein derimot farssida som den avgjerande.

Große Mörchner er ein 3 287 meter over havet høg fjelltopp i Zillertalalpane, i forbundslandet Tirol i Austerrike. Den kjegleforma toppen av fjellet er omgjeven av isbrear på alle kantar. Grannetoppen Kleine Mörchner på 3197 meter over havet, er skild frå hovudtoppen av eit skar. Stortoppar som Große Löffler i aust og Schwarzenstein i sør ligg minst fem kilometer unna, noko som gjer at ein har eit vidt utsyn frå Große Mörchner.

Rozierbreen er ein isbre som flyt ut i Wilhelmina Bay nord for Sophie Cliff, på vestkysten av Graham Land. Han vart kartlagt av Belgica-ekspedisjonen under Gerlache, 1897-99. Han vart namngjeven av UK Antarctic Place-Names Committee (UK-APC) i 1960 etter Jean-François Pilâtre de Rozier (1756–1785), ein fransk teknikar som vart det første mennesket i lag med Marquis d'Arlandes som letta i ein varmluftsballong, i 1783.

Denne artikkelen inneheld stoff som er offentleg eige frå United States Geological Survey-artikkelen «Mural Nunatak» (innhald frå Geographic Names Information System).

Christer Wulff (fødd 1981), òg kjend som Wulff, er ein norsk økonom, songar og låtskrivar fødd i Tromsø. Han gav ut debutalbumet Christer Wulff i januar 2013.

Gals på tysk, fransk og italiensk i det nettbaserte Historisches Lexikon der Schweiz/Dictionnaire historique de la Suisse/Dizionario storico della Svizzera.

Oppdal flyplass, Fagerhaug er ein privat flyplass som ligg ved Fagerhaug, ca. 10 km nord-aust for Oppdal sentrum i Oppdal kommune i Sør-Trøndelag. Flyplassen ligg like inntil E6 og er eigd av Midtnorsk Fly- og Luftsportsenter AS.

Karlsen engasjerte seg politisk og var 1929-35 formann i Strinda Arbeiderparti. Han var medlem av Strinda kommunestyre 1934-40, ordførar i kommunen i 1945, varaordførar 1945-47 og medlem 1951-55. Frå 1932 til 1958 hadde han plass i skulestyret i Strinda, formann 1938-1954. Han var også ein lang periode med i alderstrygdnemnda i Strinda, som varaformann 1945-51 og formann 1952-55. Perioden 1946-60 var han formann i sjukehusstyret i Strinda.

Belokurikha (russisk Белоку́риха) er ein by i Altaj kraj i Russland med om lag 15 000 innbyggjarar. Han ligg ved elva Bolsjaja Belokurikha, rundt 250 km sør for Barnaul.
Bab Iskender (arabisk باب اسكندر, Iskendersundet) er den austlege delen av sundet Bab el-Mandeb. Det er kring 3 km breitt og rundt 30 meter djupt, og ligg mellom Ras Menheli i Jemen på Den arabiske halvøya og den jemenittiske øya Perim. På den andre sida av øya og over til Djibouti i Afrika, ligg den andre delen av Bab el-Mandeb, sundet Dact-el-Mayun.

Malaisefella består av ein teltduk i myggnetting som skrår opp mot eit fangstglas. I dette er det som regel eit eller anna kjemikalium som nyttast til å drepa dyra, til dømes etanol, kloroform eller liknande. Insekt som forvillar seg inn i teltet flyg oppover og følgjer duken, til dei hamnar i glaset og døyr.

Fleire kritikarar var spesielt nøgde med den emosjonelle opplevinga av spelet, spesielt når dei spelte saman med andre spelarar. Christian Donlan frå Eurogamer skildra spelet som nærast religiøst, men peikte ikkje på nokon spesifikk religion. Han sa òg at når ein spelar det med ein annan spelar, så er ikkje spelet lenger berre metaforar, men heller ei pilegrimferd. Ein meldar hos Edge meinte at den emosjonelle kurva si spelet treffer med tidvis overraskande kraft, medan Patrick Shaw frå Wired sa at spelet vekt mange kjensler, blant anna forundring, frykt og tristheit. Millar fortalde at han fekk gåsehud dei tre gongene han spelte spelet, og at han tenkte på spelet i fleire veker etter at han spelte det. Joel Gregory frå PlayStation Official Magazine likte at handlinga til spelet var open for tolkinga til spelaren.

Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Byen har over 1 300 moskéar. Lova tillet ikkje noko anna enn religiøse bøker, ikon og uttrykk for religion. Men ein tolererer stundom privat religiøs praksis som ikkje involverer muslimar eller støyter ålmenta og offentleg moral.

I romartida låg staden Kefar Amqa her. Under Austromarriket vart staden kalla Amico.. I krossfarartida vart han kalla Amca. I 1179 erobra Joscelin III landområdet som landsbyen låg på, og i 1220 selde dottera til Jocelyn III, Beatrix de Courtenay og ektemannen hennar Otto von Botenlauben, greve av Henneberg, selde landområdet, inkludert Amca, til Den tyske riddarordenen.

Kampanjen lèt spelaren ta kontroll over ein nasjon frå tidsepoken, til dømes Det tysk-romerske riket. Spelaren skal byggja ein sivilisasjon, både økonomisk og militært, for å erobra andre nasjonar. Når det er spelaren sin tid kan han kommandera hærar, skip og agentar. Når spelaren sin hær angrip eller vert angripen, kan spelaren velja å utkjempa slaga sjølv i spelets slagmodus eller la resultatet av slaget bli kalkulert ut i frå førehandsoddsa.

Arten var allereie utrydda på Nordøya då europearane kom, og etter det har truleg populasjonen gått ned og blitt meir oppstykka på Sørøya. Trugsmåla er brannar og innførte pattedyr som er blitt predatorar på fjellklatresmettar.
Frå 1928 til 1932 vart det nye Khuzam-palasset bygd som den nye residensen til kong Abdul Aziz i Jidda. Palasset ligg sør for gamlebyen og vart bygd av ingeniøren Muhammed bin Laden. Etter 1963 vart palasset nytta som kongeleg gjestehus. Sidan 1995 har det husa Det regionale museet for arkeologisk og etnografi.

Karlsen var son til ein steinhoggar. Han var sjølv steinhogger og arbeidar ved ulike anlegg i åra frå 1908 til 1927. I 1927 fekk han stilling ved restaureringsarbeida på Nidarosdomen og arbeidde der sidan.

Be'er Tuvia (hebraisk skrift בְּאֵר טוֹבִיָּה, Be'er Toviya, «Tuviabrunnen») er ein moshav i Det sørlege distriktet i Israel nær byen Kiryat Malakhi. Han høyrer til Be'er Tuvia regionale kommune.

Då tyskarane okkuperte Noreg 9. april 1940, spelte Knut Wigert i Moren saman med Johanne Dybwad. Like etter drog han til Trondheim der han var ein kort periode med Trøndelag teater, før han rømde til Sverige i 1941. Derfrå drog han gjennom Russland, Palestina, Suez-kanalen, rundt Afrika og kom til London 3 månader seinare.

Der kom han med i den norske kommandogruppa Kompani Linge som under britisk kommando gjekk til åtak på tyske styrkar i Måløy 3. juledag 1941. I ein fjernsynsfilm frå 1987 fortalde han om Måløyraidet, frå førebuingane i Skottland til sjølve raidet og følgjene det fekk for disposisjonane til Adolf Hitler. Han vart seinare utdanna til kommandosoldat ved Sandhurst Military Accademy. Han gjekk inn på repertoar på Nationaltheatret då han kom heim i 1945.

Kjenseth er lærarutdanna og diplomøkonom frå Bedriftsøkonomisk Institutt. Før han vart stortingsrepresentant arbeidde han i firmaet Norsk Vann. Fram til 2006 var Kjenseth assisterande generalsekretær og internasjonal sekretær i Venstre. Perioden 2006-09 var han politisk rådgjevar for Venstre si stortingsgruppe. Sidan 2005 har Kjenseth vore medlem av kommunestyret i Gjøvik. I sin tredje periode i kommunestyret er han medlem av det tekniske hovudutvalet i kommunen.

I kvartfinalane vann Austerrike med 7-5 over Sveits. Uruguay, Vest-Tyskland og Ungarn gjekk alle til semifinalane etter tomålssigrar. Vest-Tyskland feia Austerrike av bana med 6-1 i semifinalen i Basel, medan oppgjeret mellom Uruguay og Ungarn i Lausanne vart jamnt. Fyrst etter to mål av Sándor Kocsis i 2. ekstraomgang var Ungarn klar for finalen. Han vart elles toppskårar i turneringa med sine rekordmange 11 nettkjenningar. Bronsefinalen i Zürich 3. juli enda med siger 3-1 til Austerrike over Uruguay.

Kostenets Saddle (bulgarsk Костенечка седловина, Kostenetsjka Sedlovina) er eit skard på 1520 meter over havet i Imeon Range på Smith Island i Sør-Shetlandsøyane i Antarktis som grensar til Mount Pisgah i nord og austryggen av Drinov Peak i sør. Det ligg oppom toppen av Vetrinobreen i vest.
Etter rabbanittisk-jødisk religiøs lov (sjå Halakhá) er du jøde om du (1) er fødd av ei jødisk mor eller (2) om du har konvertert til jødedommen. Nokre andre jødiske grupper reknar farsarven som avgjerande for om nokon er jødisk. I dei moderne rabbanittisk-jødiske retningane reformjødedom og rekonstruksjonistisk jødedom godtek mange rabbinarar nokon som jødisk anten dei har jødisk mor eller far, så lenge dei har fått ei jødisk oppseding.

Eit nytt konsertopptak vart spelt inn i Milton Keynes i England i 1982. Dette kom ut i 2004 på konsertalbumet/DVDen Queen on Fire - Live at the Bowl. Før konserten gjekk det rykte om at Bowie skulle synge sin del av songen i lag med Queen, men truleg var han ikkje ein gong til stades.

Metropolitanske og ikkje-metropolitanske grevskap er eit av fire undernasjonale nivå i England som vert nytta for lokalt styre utanfor Stor-London. Opphavleg bestod metropolitanske og ikkje-metropolitanske grevskap lovmessig av fleire distrikt, eit grevskapsråd og var samstundes seremonielle grevskap for statthaldarar. Seinare endringar i grunnlova i 1980- og 1990-åra gjorde at ein kunne ha grevskap utan grevskapsråd og med einskaplege styresmakter. Seremonielle grevskap vert i dag definert kvar for seg, baert på metropolitanske og ikkje-metropolitanske grevskap.

Conti var protesjeen til onkelen Louis II de Bourbon de Condé «den store Condé» og han gifta seg med barnebarnet hans, Marie Thérèse de Bourbon (1666–1732), i 1688. Paret vart gifte i slottet i Versailles den 22. januar 1688. Conti hadde fleire utanomekteskaplege affærar med folk av begge kjønn, og dette skapte stor spaning og avstand i familien hans og gav han kallenamnet le Grand Conti.

Det høge talet på studentar ved Massey, UCOL og IPC har ført til ein ungdomskultur i byen, noko som gir støtte til dei mange kaféane og barane i byen. I Highbury i Takaro Ward ligg Papaioea Campus ved Te Wānanga o Aotearoa som tilbyr utdanning på høgskule- og universitetsnivå for māoriar.

Sulzberger Bay er ei bukt mellom Fisher Island og Vollmer Island, langs kysten av King Edward VII Land. Ho vart oppdaga av Byrd-ekspedisjonen den 5. desember 1929, og vart namngjeven av Byrd etter Arthur H. Sulzberger, som publiserte New York Times og støtta Byrd-ekspedisjonane i 1928-1930 og 1933-1935.

Filmen vart sett i scene av Martin Provost, ein fransk regissør og forfattar, fødd i Brest i Frankrike i 1957. Manuskriptforfattarar var Marc Abdelnour og Martin Provost. Hovudrolla som Séraphine Louis vart spela av skodespelaren Yolande Moreau, fødd i Bruxelles i Belgia i 1953, busett i Frankrike. Skodespelaren og musikaren Ulrich Tukur, fødd 29. juli 1957 i Viernheim i Tyskland, hadde rolla som kunstsamlaren Wilhelm Uhde. Sjefsfotograf for filmen var Laurent Brunet.

Venskapsbysambandet med Västerås kjem av det faktum at Västerås gav Lahti hjelp etter Vinterkrigen. Venskapsbyane i Norden er del av det nordiske samarbeidet, og dei i Aust-Europa del av nøytralitetspolitikken etter krigen. Dei siste venskapsbyane kjem av Lahti sin EU-politikk og av Lahti sin næringslivspolitikk i Asia.
Bass – Matt Brubeck, Les Claypool, Greg Cohen, Seth Ford-Young, Trevor Horn, Adam Lane, Mark Linkous, Eric Perney, Mike Silverman, Matthew Sperry, Larry Taylor, Leroy Vinnegar

Landsbyen er i lag med nabolandsbyen Menuha kalla opp etter organisasjonen Menuha VeNahala (hebraisk skrift מנוחה ונחלה) som grunnla Rehovot.

Land langs elvebreidda til Jordanelva var under jødisk eigarskap før staten Israel vart oppretta. I 1927 skreiv Pinchas Rutenberg, som grunnla Palestina Electric Company, under på ein avtale med kong Abdullah I av Jordan om å byggje eit vasskraftverk. Det vart bygd kanalar og dammar for dette, som skapte i ei menneskeskapt øy i elva. Vasskraftverket kom i drift i 1932, men vart lagt ned etter den arabisk-israelske krigen i 1948.

Hardanger og Voss prosti er eit tenestedistrikt i Bjørgvin bispedømme i Den norske kyrkja. Det femner kommunane Eidfjord, Fusa, Granvin, Jondal, Kvam, Odda, Samnanger, Ullensvang, Ulvik, Vaksdal og Voss. Prosten har sete på Vossavangen.

Tsaritsáni (gresk Τσαριτσάνη) er ein landsby og ein tidlegare kommune i periferieininga Lárisa i Thessalía i Hellas. Tsaritsáni inngår frå 2011 som ei kommunaleining i kommunen Elassóna.

Dürnten på tysk, fransk og italiensk i det nettbaserte Historisches Lexikon der Schweiz/Dictionnaire historique de la Suisse/Dizionario storico della Svizzera.

I Le Deuxième Sexe utviklar de Beauvoir ein moderne kvinne- og kjønnssteori, med basis i eksistensialistisk etikk og ontologi. Desse teoriane byggjer på idéane til den tyske filosofen Georg Wilhelm Friedrich Hegel og teoriane hans om forholdet mellom herre og knekt.

Den 1. november 1989vart dei lokale administrasjonseiningane på New Zealand reorganiserte. Grensene til Palmerston North City vart utvida til å omfatta Ashhurst, Linton og Turitea ved samanslåing av delar av dei tidlegare Kairanga County, Oroua County og Ashhurst Town Council.

To CD-singlar (ein utvida med multimedia) kom ut 6. desember 1999 og ein 7" biletdisk kom ut 13. desember 19999. Sidan «Bohemian Rhapsody» vann ei kåring The Song of The Millennium, vart denne gjeven ut som B-side under tittelen «The Song of The Millenium/Bohemian Rhapsody»

Cetera spelte i eit band kalla the Exceptions då han seint i 1967 vart rekruttert til eit anna band, Chicago Transit Authority, for å spele bass. Tidleg i 1970-åra hadde Chicago vorte eit av dei mest populære banda i AMerika med jazzrock-hittar som «Does Anybody Really Know What Time It Is?» og «Saturday in the Park», mange av dei med Cetera på vokal. I 1976 skreiv han den florlette balladen «If You Leave Me Now», og då denne nådde toppen av salslistene byrja Chicago å spele meir musikk i same softrock-stilen i åra som følgde. Det gjekk ikkje like bra med bandet mot slutten av tiåret, men i 1982 vendte Chicago attende til toppen av hitlistene med «Hard to Say I'm Sorry» og fleire store hittar, som «Hard Habit to Break» og «You're the Inspiration», følgde.

Hjelmen er ein fjelltopp på grensa mellom kommunane Halsa og Surnadal i Møre og Romsdal fylke. Toppen er det høgste punktet i Halsa kommune.
Fylkesveg 55 (Fv55) går mellom Vadheim i Høyanger og Dragsvik i Balestrand og mellom Stedje i Sogndal og Lom. Strekninga mellom Lom og Gaupne er nasjonal turistveg Sognefjellet. Veglengda er 248,1 km, av dette 52,6 km i Oppland og 195,5 km i Sogn og Fjordane.

Hekketida er vår og sommar frå august til februar. Hekkeplassar ligg ofte ved elveleier. Reira enkle, grunne senkingar, fôra med tørr vegetasjon. Kullet er vanlegvis på 3, nokre gonger 2 egg. Klekkinga skjer etter ein 22-26 dagar, begge foreldra rugar.

A Solstice Carol (1999), avsnitt av tv-serien Xena: Warrior Princess regissert av John T. Kretchmer med Peter Vere-Jones som den Ebenezer Scrooge-aktige King Silvus

Urd blei starta av journalistsøstrene Anna (1864-1956) og Cecilie Bøe (1856-1947), som gav det ut saman med boktrykkaren Oscar Andersen. Anna Bøe var redaktør frå byrjinga til 1933.

Fagforeininga for juristar i politiet heiter Politijuristene. (Fram til 2008 var namnet Politiembedsmennenes Landsforening.) Fagforeininga for polititjenestemenn er Politiets Fellesforbund.

Nehrung er ein låg, langstrakt sandtange som avgrensar ein haff. Dei vert danna i le av oddar og nes eller andre framspring langs kysten som er utsett for erosjonspåverknad av bølgjer og dønningar, ein prosess kalla abrasjon. Det vert ofte danna sanddyner på ein nehrung som medverkar til å auke høgda på dei.

Mellom instrumenta satellitten hadde med seg var eit instrument som var var på kosmisk stråling og eit anna som kunne merka mikrometeorittar.

Comer Crag er ein fjellknaus, 635 moh, som ligg kring 2 km nord for enden av Isfjorden vest på Sør-Georgia. Han vart kartlagt av South Georgia Survey i perioden 1951–57 og vart namngjeven av UK Antarctic Place-Names Committee etter kaptein George Comer frå East Haddam i Connecticut, som vitja Sør-Georgia under selfangsten med skonnerten «Era» i 1885.

«Norwegian Wood (This Bird Has Flown)» (1965), «Love You To» (1966), «Tomorrow Never Knows» (1966), «Within You Without You» (1967) og «The Inner Light» (1968) av The Beatles

Jidda er den viktigaste inngangsporten til Mekka, den mest heilage byen i islam, som muslimar som kan må vitje minst ein gong i levetida si. Det er òg ein inngangsport til den nest mest heilage staden i islam, Medina.

Brunskulderloa er ei relativt lita lo, ca. 17 centimeter med kroppssvekt på 33 gram, berre ca. 55 % av kroppsvekta til ei sandlo, til samanlikning.

Etter at Noreg var blitt ein sjølvstendig stat i 1814, blei seks departement oppretta same år. Kyrkje- og undervisingsdepartementet var det første og vart kalla 1. departement. Dernest følgde Justisdepartementet, Politidepartementet, Indredepartementet, Finans- og tolldepartementet og Departementet for krigsadministrasjonen.
Av innbyggjarane var 36 345 (48,1%) menn og 39 192 (51,9%) kvinner. Gjennomsnittsalderen til innbyggjarane var 32,4 år, 2,5 under det nasjonale gjennomsnittet på 35,9 år. Aldersgruppene over 65 år utgjorde 11 6% av folketalet, samanlikna med 12,3% nasjonalt, og born og unge under 15 år utgjorde 20,3% av populasjonen, samanlikna med 21,5% landet under eitt. Då Palmerston North er ein universitetsby, ligg nesten 36% av innbyggjarane i aldersgruppa mellom 15,0 og 24,9 år.

Utgravingar i gamlebyen indikerer at Jidda vart grunnlagd som ei fiskegrend i 522 fvt. av den jemenittiske Quda'a-stamma (بني قضاعة), som drog frå det sentrale Jemen for å busetje seg i Mekka etter øydelegginga av Maribdammen i Jemen.

Den moderne byen har vokse kraftig utafor dei opphavlege grensene. Det utbygde område utvida seg hovudsakleg nordover langs kysten av Raudehavet, og nådde den nye flyplassen i 1990-åra, og sidan mot Ob'hurelva, kring 27 km frå sentrum av gamlebyen.

Gunnar Halvorsen (24. juli 1945–6. mars 2006) var ein norsk næringsdrivar og politikar frå Åmli. Han representerte Aust-Agder og Arbeidarpartiet på Stortinget frå 1993 til 2005, og var vararepresentant i perioden 1985-93.

Eskimogjæser er trekkfuglar som vekslar mellom sine nordlege hekkeområde og overvintrar lengre sør i takt med årstidene. Hekkeområda i hovudsakleg nordvestre Canada, særleg i området rundt Perryelva. Overvintringsområdet er oppdelt og inkluderer California, særleg Sacramento-dalen, Gulfkysten av USA (Texas og Louisiana, myrene i Mississippi-deltaet) og litt inn i høglandet i Mexico. Streiffuglar kan treffast i store område av Nord-Amerika og jamvel i Europa inkludert Noreg.

Fleirspelar-komponenten til Journey vart designa for å fremme samarbeid mellom spelarar, men utan å tvinga det fram, og utan å tillata konkurranse. Han vart designa for å få spelarane til å stola på kvarandre, ved å få dei til å samarbeida og utforska saman, i staden for å snakka saman eller slåst med kvarandre. Planen var «å skapa eit spel der folk følte at dei stolte på kvarandre, og såg den positive sida og menneskelegheita i kvarandre». Utviklaren meinte at for mange spelelement, slik som fleire mål eller oppgåver, ville vatna ut opplevinga og få spelaren til å fokusera på dei ekstra måla i staden for dei andre spelarane. Dei meinte òg at å ha tekst- eller røysta-kommunikasjon eller å visa brukarnamnet til spelaren ville øydeleggja opplevinga.

Ved folketeljinga i 2006 hadde Palmerston North eit innbyggjartal på 75 543, ein auke på 3 507 menneske (4,9%) etter 2001. Der var 27 849 bebudde husvære, 1 662 ubudde, og 189 bustadar under bygging.

Heilt sidan depresjonen tidleg på 1990-talet har Lahti vore plaga av stor arbeidsløyse. Ein tredel av dei arbeidslause, ca. 2500 menneske, er langtidsledige. I drabantbyane er marginalisering og rusbruk ein del av kvardagen. Staten har dei siste åra prøvd å hjelpe Lahti med målretta økonomisk støtte: Lahtis har fått ny motorveg til Helsingfors, det har vorte satsa på Lahtispelen, på Sibeliushuset, og spesielt på Kervo-Lahtis-jernbanen.
Under Kåre Willoch si regjering blei departementet i 1982 delt og ansvaret for kultursaker, høgare utdanning og forsking blei overført til det nye Kultur- og vitskapsdepartementet.

Lliboutrybreen er ein isbre som flyt sørvest frå Boyle Mountains ut i Bourgeoisfjorden ved Loubet Coast. Han vart namngjeven av UK Antarctic Place-Names Committee (UK-APC) i 1983 etter Louis A.F. Lliboutry, ein fransk fysikar og glasiolog som undersøkte den mekaniske deformasjonen til is og dei mikrometeorologiske eigenskapane på isflater, og som gjorde ein generell studie av isbrear på Den antarktiske halvøya. Han var direktør på Glasiologilaboratoriet ved Universitetet i Grenoble frå 1958 til 1983 og president i Det internasjonale rådet om snø og is i 1983-87.

Etter tida på Sorbonne underviste Simone de Beauvoir på forskjellige gymnas i Marseille og Rouen, og i 1943 fekk ho fast tilsetjing på Lycée Molière i Paris. Simone de Beauvoir forlet likevel filosofiundervisninga same året, da den første romanen hennar, L'invitée, kom ut, og frå da av bruka ho tida si til å skrive.

Cosgroveisen er ein 55 km lang og 65 km brei isbrem, som dekkjer den indre (austlege) delen av bukta mellom King Peninsula og Canisteo Peninsula i Antarktis. Han vart kartlagt frå flyfoto tekne av U.S. Navy Operasjon Highjump i 1946–47, og vart namngjeven av Advisory Committee on Antarctic Names etter løytnant Jerome R. Cosgrove i U.S. Navy Reserve, som var assisterande sambandsoffiser for staben til U.S. Navy Support Force i Antarktis, i løpet av U.S. Navy Operasjon Deep Freeze i 1967 og 1968.

Aleksej vart utdanna ved ein militærskule. Frå han var 17 år gammal tenestegjorde han i den russiske marinen. Medan han var i flåten vitja han mange land. I 1849 tok han til ved St. Petersburgs kunstakademi, der han studerte hos Maksim Vorobjev. I dei fyrste kunstnaråra var han sterkt påverka av Ivan Ajvazovskij. Han fullførte studiane i 1853, gjekk ut skulen med ein gullmedalje. Samstundes forlet han offiserstillinga i marinen, men vart av marineleiinga i staden utnemnd til målar for marinen.

Denne artikkelen inneheld stoff som er offentleg eige frå United States Geological Survey-artikkelen «Mount Mahan» (innhald frå Geographic Names Information System).

Kort etter at Park Geun-hye vart vald til president, bad ho Kim Jong-un, presidenten i Nord-Korea om å ikkje bruka atomvåpen. Dette vart sagt på ein minnedag for at eit sørkoreansk marineskip vart senka, truleg av ein nordkoreansk ubåt. Nord-Korea har seinare brukt hard retorikk mot Park Geun-hye, kalla henne svikefull og falsk og kritisert kjolane ho går i. Kort tid før ho vart president, gjennomførte Nord-Korea ei atomprøvesprenging, og har nyleg truga med å gå til åtak på USA.

Kong Abdullah-gata er ei av dei viktigaste gatene i Jidda og strekkjer seg frå Kong Fahd-vegen ved havet i vest til austenden av byen. Her ligg kontor for mange store selskap og mange butikkar.

Klaus Egge (19. juli 1906–7. mars 1979) var ein norsk komponist og musikkritikar. Han er mest kjent for symfoniane, konsertane og kammermusikken sin.
Douglas Wayne Sahm (6. november 1941–18. november 1999) var ein USA-amerikansk musikar frå Texas. Sahm vert rekna som ein av dei viktigaste personanen innan Tex-Mex-musikk. Han var i 1960-åra med på å skipe rock and roll-bandet Sir Douglas Quintet. Seinare skipa han Texas Tornados i lag med Augie Meyers, Freddy Fender og Flaco Jiménez, i tillegg til Los Super Seven.

Mangel på fosfor i kroppen kan føra til problem med bukspyttkjertelen, mjukning av bein, tannverk, minka vekst, vekttap, lågare kapasitet i hjernen og nervene og generell trøytnad. Dersom ein derimot stadig får i seg for mykje fosfor kan blodet bli syrleg slik at kalsium blir løyst frå beina og skilt ut i urinen bunden til fosforet. Dette vil føra til mangel på kalsium og ein auke i feittmengda i blodet. Eit kosthald som er svært høgt på kjøtmat kan gje for mykje fosfor.

Benum var fylkesvaraordførar i Nord-Trøndelag i 1963, og medlem av Namsos bystyre 1963–71. Etter at Johan A. Vikan vart formann i Norges Bondelag i 1966, tok Benum over som fylkesordførar, ein posisjon han hadde ut året 1967.

Etter allereie eitt år på Sorbonne møtte Simone de Beauvoir Jean-Paul Sartre. Dei to forfattarane fekk avgjerande innverknad på kvarandre sitt liv og tankar og var sterkt knytte til kvarandre til Sartre sin død i 1980. Simone de Beauvoir og Jean-Paul Sartre var begge ateistar, eksistensialistar og tilhengarar av eit fritt kjærleiksforhold. Desse tre elementa var utgangspunktet for deira felles tilvære, og dei viste omverda ein for den tida ny måte som forholdet mellom kvinne og mann kunne vere på.

Raga er spesifikke melodiske toneartar som vert nytta i klassisk musikk i Sør-Asia. Så alle rockesongar som har tydelege indiske element kan reknast som «ragarock», sjølv om omgrepet som regel blir nytta om rock med meir eksplisitt indiske preg. Ei stor inspirasjonskjelde for ragarocken var den indiske klassiske ragamusikken til den bengalske sitaristen Ravi Shankar, som i seg sjølv vart eit popikon i 1966, etter at ragarocktrenden slo gjennom.

Rehov har vist å vere eit viktig arkeologisk funn. Nivåa frå jernalderen II har særleg vist å vere ein viktig del i den pågåande debatten om tidsavgjersla Det samla kongedømet Israel av Israel. Det er gjort viktige funn frå tidleg bronsealder, sein bronsealderen og mellomalderbusetjinga på staden.

Amarantar er elleve artar av astrildar i den biologiske slekta Lagonosticta. Artane har leveområde avgrensa til det afrikanske kontinentet. Ein av artane, steinamarant blei først skildra vitskapleg i 1998.

Forelsking kan frigjera hormonar i kroppen som skaper ein naturleg rus. Denne kan gje ei oppleving av intens lukke, om ein får vera saman med den ein er forelska i, eller ulukke om ein ikkje får vera det. Alle aldersgrupper kan bli forelska, men kjensla kan vera særs intens i puberteten. I det vestlege samfunnet på 1900- og 2000-talet er forelsking rekna som ei nødvendig drivkraft for å danna parforhold. I andre samfunn ser eller har ein sett på forelsking som farleg og nedbrytande for samfunnsordenen.
Augestikkararten måneblåvassnymfe (Coenagrion lunulatum) er ein av dei 3800 artane som er oppførde på norsk raudliste 2006. Arten er vanleg nord i Finland, men sjeldsynt elles i Europa.

Byen blei overmanna av romarane under Julius Cæsar, og keisar Augustus lét reisa ein koloni her i 167 f. Kr. Butrint blei ein romersk hamneby. Det bysantinske keisardømet tilførte byen rikdom og rundt ti tusen innbyggjarar, fram til tihundretalet, då middelhavsnormannarar og seinare angevinarar og veneziarar kjempa om makta i området. Han blei base for erobrarar i 1081, då normannarprinsen Bohemond bygde ein stor flåte for å ta Konstantinopel, og på 1600-talet, då Suleiman den store prøvde å ta Kérkyra.

Bakke blei oppretta som formannskapsdistrikt i 1838. Fram til 1848 femnde kommunen Bakke, Gyland, Tonstad og Øvre Sirdal. I 1849 blei Tonstad og Øvre Sirdal skilde ut som Sirdal kommune, og i 1894 vart Gyland skild ut som eigen kommune.

Sagli byrja tevla i friidrett fyrst i vaksen alder. Han tok steget opp mot noregstoppen i 1981-sesongen med eit hopp på 7,40 m. Dei to neste sesongane, 1982 og -83, vart han norsk meister i lengdehopp og stod med høvesvis 7,57 m og 7,54 m, årsbeste i lengde i Noreg begge åra.

Jidda kom slik under styret til Al-Saud-dynastiet i desember 1925. I 1926 la Ibn Saud til tittelen konge av Hejaz til stillinga si som sultan av Nejd. I dag har Jidda mista den historiske rolla si i politikken på halvøya, då Jidda vart lagt til den nye provinsen Mekka, der provinshovudstaden er byen Mekka.

1. september 1923 blei byen ramma av eit stort jordskjelv der opp mot 70 000 menneskje mista livet. Byen blei øydelagd av brannar som starta etter jordskjelvet. Trass i denne katastrofen bygde ein opp byen igjen og innbyggjartalet voks fram til starten på andre verdskrig. Dei første bombene over Tokyo blei sleppt 18. april 1942 og bombinga varte fram til slutten på krigen i 1945. Dette resulterte i at folketalet blei halvert. Det mest omtalte bombeangrepet skjedde 10. mars 1945, som førte til at mange menneskeliv gjekk tapt. Etter slutten på krigen plasserte dei allierte okkupasjonskontoret sitt i den øydelagde byen, og oppbygginga kom raskt i gang.

Malaisetelt er ei felle som vert nytta i undersøkingar av flygande insekt. Dei vart først utvikla av den svenske entomologen René Malaise i 1934, og høyrer i dag til standardutstyret ein nyttar for å avgjera mangfaldet av insekt i eit område.

Det er skrive av Johannes Heggland og hadde urpremiere i 1984. Musikken er komponert av Kjell Habbestad. Spelet vert sett opp siste helga i mai eller første helga i juni, alt etter kvar pinsa er plassert.

Bogoljubov vart fødd i landsbyen Novgorod Gubernia i Pommern. Far hans var ein avgått oberst. Morfaren var elles ein velkjend filosof og samfunnskritikar, Aleksandr Radisjtsjev.